එමෙන්ම, අපරාධ පරීක්ෂණ දෙපාර්තමේන්තුව එවැනි කිසිදු ආකාරයේ ඝාතන සැලැස්මක් පිළිබඳව අධිකරණයට කරුණු වාර්තාකර නොමැති බවද අදාළ නිවේදනයේ දැක්වෙනවා.එසේම, ජනාධිපති මෛත්‍රීපාල සිරිසේන, හිටපු ජනාධිපති මහින්ද රාජපක්ෂ සහ ඔහුගේ පවුලේ සාමාජිකයන් ඝාතන සැලැස්මක් පිළිබඳ අත්අඩංගුවේ පසුවන ඉන්දීය ජාතිකයා අනාවරණය කළ තොරතුරු අපරාධ පරීක්ෂණ දෙපාර්තමේන්තුව අධිකරණයට වාර්තා කර ඇති බවට පසුගියදා මාධ්‍ය වාර්තා කළා.ඒ සම්බන්ධයෙන් අදහස් දක්වමින් මෙරට ඉන්දීය මහ කොමසාරිස් කාර්යාලය ප්‍රකාශ කළේ අදාළ හෙලිදරව්ව සිදුකළ ඉන්දීය ජාතිකයා කලක සිට මානසික ආබාධයකින් පෙලෙන පුද්ගලයෙකු බවයි.